Bornholms Lufthavn - Sneslynge

Udbudsvilkår

Indhold

[1 Generelt 2](#_Toc25678062)

[1.1 Ordregivende myndighed 2](#_Toc25678063)

[1.2 Baggrund for udbuddet 3](#_Toc25678064)

[1.3 Regelgrundlag 3](#_Toc25678065)

[2 Udbudsmaterialet 3](#_Toc25678066)

[3 Tavshedspligt 3](#_Toc25678067)

[4 Udbudsforløb 4](#_Toc25678068)

[4.1 Tidsplan for udbudsforretningen 4](#_Toc25678069)

[4.2 Spørgsmål til udbudsmaterialet 4](#_Toc25678070)

[4.3 Tilbud 5](#_Toc25678071)

[4.4 Sprog 5](#_Toc25678072)

[4.5 Krav til vedståelse for endeligt tilbud 5](#_Toc25678073)

[4.6 Kontrakttildeling 5](#_Toc25678074)

[5 Diverse yderligere vilkår for tilbudsgivning 5](#_Toc25678075)

[5.1 Forbehold 5](#_Toc25678076)

[6 Alternative tilbud 5](#_Toc25678077)

[6.1 Tilbudsvederlag 6](#_Toc25678078)

[6.2 Afslutning 6](#_Toc25678079)

[7 Tilbudsgivers tilbud 6](#_Toc25678080)

[7.1 Generelle oplysninger 6](#_Toc25678081)

[7.2 Tilbuddenes indhold og dokumentation 6](#_Toc25678082)

[8 Bedømmelse af tilbud 6](#_Toc25678083)

[8.1 Tildelingskriterium og underkriterier 6](#_Toc25678084)

# Generelt

## Ordregivende myndighed

Den ordregivende myndighed ved dette udbud er:

Bornholm Lufthavn henhørende under Trafik-, Bygge- og Boligstyrelsen

Søndre Landevej 2, 3700 Rønne

info@tbst.dk

trafikstyrelsen.dk

## Baggrund for udbuddet

Bornholms Lufthavn, der hører under Trafik-, Bygge- og Boligstyrelsen, har brug for at indkøbe en ny sneslynge, der skal indgå i lufthavnens drift.

## Regelgrundlag

* Den udbudte kontrakt vedrører en forsyningsaktivitet, som anført i forsyningsvirksomhedsdirektivets artikel 12. Den udbudte kontrakt har dog en værdi, som ligger under tæskelværdien for udbud af vare i henhold til forsyningsvirksomhedsdirektivet. Ordregiver har vurderet at den udbudte kontrakt har en klar grænseoverskridende interesse og udbuddet gennemføres derfor i overensstemmelse med reglerne i afsnit IV i LOV nr. 1564 af 15/12/2015 (Udbudsloven) om offentlige indkøb under tærskelværdierne med klar grænseoverskridende interesse.

# Udbudsmaterialet

Udbudsmaterialet består af følgende dokumenter:

* Nærværende udbudsvilkår
* Kontrakt
* Tro- og loveerklæring
* Mindstekrav og almindelige krav til sneslynge

Udbuddet er offenliggjort på udbud.dk.

# Tavshedspligt

Tilbudsgiveren skal iagttage ubetinget tavshed over for uvedkommende med hensyn til enhver oplysning om Ordregiver eller om andre forhold, som måtte komme til deres kendskab i forbindelse med udbudsforretningen. Denne tavshedspligt består også efter udbudsforretningens ophør.

Ordregiver, herunder alle, der er involveret i udbudsprocessen, vil behandle tilbudsgivernes tilbud fortroligt.

Tilbudsgiverens opmærksomhed henledes på, at dokumenterne, herunder indkomne tilbud, i Ordregivers udbud vil kunne være omfattet af retsregler om andres adgang til aktindsigt. Det betyder, at konkurrenter med flere kan anmode om aktindsigt i tilbud, der afgives. Anmodninger om aktindsigt fra konkurrerende virksomheder, der også deltager i udbudsprocessen, skal i henhold til praksis fra Klagenævnet for Udbud efter omstændighederne imødekommes af den ordregivende myndighed. Det indgår dog blandt andet i denne bedømmelse, om den virksomhed, der har afgivet et tilbud, har anmodet om, at tilbuddet behandles fortroligt.

Såfremt der er oplysninger eller elementer i tilbuddet, som ud fra forretningsmæssige overvejelser ønskes undtaget indsigt, bedes tilbudsgiveren derfor angive dette udtrykkeligt i sit tilbud. I den forbindelse ser Ordregiver gerne, at tilbudsgiveren tydeligt indikerer, hvilke oplysninger eller elementer tilbudsgiveren så vidt muligt ønsker undtaget fra aktindsigt.

Ordregiver vil dog under alle omstændigheder være berettiget og forpligtet til at give aktindsigt i det omfang, som følger af lovgivningen.

# Udbudsforløb

## Tidsplan for udbudsforretningen

Udbuddet forventes at følge nedennævnte, vejledende tidsplan. Eventuelle ændringer i tidsplanen meddeles via udbud.dk.

|  |  |
| --- | --- |
| 4. december 2019 | Udsendelse af udbudsmaterialet |
| 18. december 2019 | Spørgefrist |
| 1. januar 2020 | Frist for Ordregivers svar på spørgsmål |
| 9. januar 2020 | Tilbudsfrist |
| 10. januar 2020 – 24. januar 2020 | Forhandlinger |
| 25. januar 2020 | Kontrakttildeling |
| 25. januar 2020 | Kontraktunderskrift |
| Hurtigst muligt efter kontraktunderskrivelse og senest den 1. august 2020 | Levering |

## Spørgsmål til udbudsmaterialet

Eventuelle uklarheder i udbudsmaterialet skal afklares gennem skriftlige spørgsmål.

Spørgsmål skal stilles skriftligt via udbud.dk eller pr. mail til kontaktperson for Bornholms Lufthavn, Christina Dideriksen (chdn@tbst.dk). Spørgsmålene skal være formuleret på dansk.

Ordregiver forbeholder sig ret til ikke at besvare spørgsmålene i den rækkefølge, de er kommet ind.

Ordregivers besvarelse af skriftlige spørgsmål vil i anonymiseret form blive gjort tilgængelig for alle tilbudsgivere på udbud.dk.

## Tilbud

Tilbud skal uploades på udbud.dk eller sendes til kontaktperson for Bornholms Lufthavn, Christina Dideriksen (chdn@tbst.dk) inden den 9. januar 2020 kl. 23.59.

Tilbud, der modtages efter denne frist, vil ikke blive taget i betragtning.

Ordregiver er ikke forpligtet til at tilbagelevere tilbud til tilbudsgiveren.

## Sprog

Alle tilbudsdokumenter skal udformes på dansk eller engelsk.

Den endelige kontrakt vil være på dansk.

## Krav til vedståelse for endeligt tilbud

Tilbudsgiver er forpligtet til at vedstå sit tilbud i 4 måneder fra tilbudsfristen.

## Kontrakttildeling

Alle tilbudsgivere vil blive skriftligt underrettet samtidigt, når Ordregiver har truffet beslutning om tildeling af kontrakten.

# Diverse yderligere vilkår for tilbudsgivning

## Forbehold

Ordregiver gør opmærksom på, at forbehold indebærer risiko for, at Ordregiver må anse tilbuddet for ukonditionsmæssigt. Ordregiver forbeholder sig retten til at afvise ethvert tilbud med forbehold over for udbudsmaterialet, medmindre der er tale om et åbenbart bagatelagtigt forhold.Såfremt en tilbudsgiver efter udløbet af fristen for skriftlige spørgsmål bliver opmærksom på uklarheder, skal tilbudsgiveren i tilbuddet tydeligt angive, hvilke forudsætninger der er lagt til grund for tilbuddet.

Ordregiver gør opmærksom på, at forbehold overfor grundlæggende elementer indebærer risiko for, at Ordregiver må anse tilbuddet for ukonditionsmæssigt.

# Alternative tilbud

Tilbudsgiver kan ikke afgive alternative tilbud.

## Tilbudsvederlag

Tilbudsgivers omkostninger i forbindelse med afgivelse af tilbud er Ordregiver uvedkommende.

## Afslutning

Ordregiver anser ikke udbuddet for afsluttet, før kontrakten er underskrevet.

# Tilbudsgivers tilbud

## Generelle oplysninger

Tilbudsgivers firmanavn, adresse, e-mailadresse og telefon skal oplyses.

Hvor flere i forening afgiver tilbud, skal det af tilbuddet fremgå, hvem der med bindende virkning er bemyndiget til at repræsentere tilbudsgiverne.

Tilbudsgivers underskrift er bindende for samtlige priser og for alle øvrige oplysninger i de fremsatte tilbud.

## Tilbuddenes indhold og dokumentation

Udover de generelle oplysninger nævnt i punkt 7.1, skal tilbuddet skal indeholde følgende dokumenter:

Tro- og loveerklæring på, at tilbudsgiver ikke har ubetalt, forfalden gæld på over 100.000 kr. til det offentlige samt udbudslovens obligatoriske udelukkelsesgrunde i henhold til vedlagte skabelon

Udfyldt, dateret og underskrevet tilbudsliste. Alle poster i tilbudslisten skal være udfyldt. Ved manglende udfyldelse af en eller flere poster, fortolkes postens ydelser som indeholdt i den samlede tilbudssum.

Tilbudsgivers besvarelse af de enkelte tildelingskriterier (se nærmere beskrivelse under pkt.)

# Bedømmelse af tilbud

## Tildelingskriterium og underkriterier

Kontrakten tildeles det økonomisk mest fordelagtige tilbud med følgende delkriterier:

1. Pris 75 %
2. Service 25 %.

I vurderingen af dette kriterium vil der blive lagt vægt på, om der er en serviceaftale til sneslyngen, der omfatter kundeservice, vedligeholdelse, herunder reparation og tilgængelige reservedele. Dette dokumenteres ved at vedlægge bilag til tilbuddet.